Uppbyggingin fer í høvuðsheitum fram á fylgjandi hátt. Ættarbandsskráin Ættarbandsskráin, sum er eitt ættartræ yvir føroyingar, fevnir um tíðarskeiðið frá umleið ár 1650 til í dag. Ættarbandsskráin verður gjørd í samstarvi við Tjóðskjalasavnið. Skrásetingararbeiðið byggir á keldur, so sum ministerialbøkur (Kirkjubøkur), Landsfólkayvirlitið, fólkateljingar v. m. Allir Føroyingar, sum hava livað og búgva í Føroyum i dag eru skrásettir. Tað hevur eisini borið til at skráseta fólk, sum eru fødd í 1100 talinum og tilsamans eru 149.000 fólk skrásett. Nógv spennandi er at finna í skránni, millum annað eru so at siga øll í familju við ein mann, og ein kvinna, sum átti sítt fyrsta barn í 1880, hevur í dag 3.474 eftirkomarar. Tað er Ílegusavnið, sum umsitur Ættarbandsskránna og viðger umsóknir um at granska í upplýsingum í henni. Ættarbandsskráin er eitt hent amboð til ílegugransking, tá talan er um arviliga sjúku. Uppbyggingin av Diagnosuskránni vil verða tengd at einstøkum forkanningum/verkætlanum. Áhugaverdar forkanningar vilja so kunna viðføra, at Ílegusavnið inngongur víðari sáttmála við granskingarfyritøkur v. m. um gransking. Tá verður neyðugt at fáa til vega vevnað frá nærri útvaldum persónum. Vevnaðarskráin Uppbyggingin av Vevnaðarskránni vil verða tengd at einstøkum verkætlanum og tá fólk vilja lata prøvar til framtíðar granskingarendamál. Heilsuverkið fevnir um sjúkrahús, kommunulæknar, apoteksverkið, tannlæknar og serlæknar. Uppgávan hjá kliniska ábyrgdarhavanum er m. a. at tryggja rættleikan á diagnosum, ið verða veittar Ílegusavninum, umframt at veita kunnað samtykki til fólk, ið lata vevnað til granskingarverkætlanir. Áhugaverdar forkanningar vilja so kunna viðføra, at Ílegusavnið inngongur víðari sáttmála við granskingarfyritøkur v. m. um gransking. Tá verður neyðugt at fáa til vega vevnað frá nærri útvaldum persónum.